CELEX: C2005/193/18
Language: sk
Date: 2005-08-06 00:00:00
Title: Vec C-217/05: Návrh na začatie prejudiciálneho konania podaný uznesením Tribunal Supremo z 3. marca 2005, ktorý súvisí s konaním: Confederación Española de Empresarios de Estaciones de Servicio proti Compañía Española de Petróleos, S.A.

6.8.2005   
            
            
               SK
            
            
               Úradný vestník Európskej únie
            
            
               C 193/10
            
         Návrh na začatie prejudiciálneho konania podaný uznesením Tribunal Supremo z 3. marca 2005, ktorý súvisí s konaním: Confederación Española de Empresarios de Estaciones de Servicio proti Compañía Española de Petróleos, S.A.
   (Vec C-217/05)
   (2005/C 193/18)
   Jazyk konania: španielčina
   Tribunal Supremo (Španielsko) podal uznesením z 3. marca 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Confederación Española de Empresarios de Estaciones de Servicio proti Compañía Española de Petróleos, S.A. a bol doručený kancelárii Súdneho dvora 17. mája 2005.
   Tribunal Supremo žiada Súdny dvor, aby rozhodol o nasledujúcej otázke:
   Majú sa články 10 až 13 nariadenia Komisie (EHS) č. 1984/83 (1) z 22. júna 1983 o uplatňovaní článku 85 ods. 3 Zmluvy o ES (teraz článok 81 ES) na kategórie dohôd o výhradnom nákupe vykladať v tom zmysle, že do ich rozsahu pôsobnosti spadajú zmluvy o výhradnej distribúcii pohonných hmôt a motorových palív, ktoré sú formálne nazvané ako komisionárske alebo mandátne zmluvy a obsahujú nižšie uvedené ustanovenia?
   
               A)
            
            
               Prevádzkovateľ čerpacej stanice sa zaväzuje predávať výhradne pohonné hmoty a motorové palivá od dodávateľa za dodržania ním stanovených predajných cien pre spotrebiteľov, ako aj predajných a prevádzkových podmienok a techník.
            
         
               B)
            
            
               Prevádzkovateľ čerpacej stanice preberá riziká spojené s tovarom akonáhle ho dodávateľ dodá do zásobných nádrží čerpacej stanice.
            
         
               C)
            
            
               Prevádzkovateľ prevzatím tovaru preberá na seba povinnosť jeho uskladnenia za podmienok vylučujúcich akýkoľvek jeho úbytok alebo zhoršenie a zodpovedá v danom prípade dodávateľovi alebo tretím osobám za akýkoľvek úbytok, kontamináciu alebo zmiešanie tovaru, ako aj za prípadnú škodu spôsobenú v dôsledku takejto skutočnosti.
            
         
               D)
            
            
               Prevádzkovateľ čerpacej stanice je povinný zaplatiť dodávateľovi za pohonné hmoty a motorové palivá v lehote deväť dní od ich dodania na čerpaciu stanicu.
            
         
      (1)  Ú. v. ES L 173, 30.6.1983, s. 5; EE 08/02, s. 114